《熙春园》
宋代·杨蟠

桃源未识恐微茫，每坐青林惯日长。
鱼鸟自同千里乐，风烟漫逐一城香。
竹围月色来深院，花引春情过短墙。
人世定知何处好，且勤诗酒惜年光。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。